Title: พระราชกฤษฎีกา กำหนดเขตที่ดินที่จะทำการสำรวจเพื่อการวาง และจัดทำผังเมืองรวม ในท้องที่ตำบลรัษฎา ตำบลตลาดเหนือ ตำบลตลาดใหญ่ และตำบลวิชิต อำเภอเมืองภูเก็ต จังหวัดภูเก็ต
พ.ศ. 2519

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวาง
และจัดทำผังเมืองรวม
ในท้องที่ตำบลรัษฎา
ตำบลตลาดเหนือ ตำบลตลาดใหญ่
และตำบลวิชิต
อำเภอเมืองภูเก็ต
จังหวัดภูเก็ต
พ.ศ. ๒๕๑๙

ภูมิพลอดุลยเดช ป.ร.
ให้ไว้ ณ วันที่ ๑๖ กันยายน
พ.ศ. ๒๕๑๙
เป็นปีที่ ๓๑ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลรัษฎา ตำบลตลาดเหนือ ตำบลตลาดใหญ่ และตำบลวิชิต อำเภอเมืองภูเก็ต
จังหวัดภูเก็ต
เพื่อกำหนดการใช้ประโยชน์ที่ดินในการพัฒนาและรักษาสภาพภูมิประเทศและสภาพแวดล้อม

อาศัยอำนาจตามความในมาตรา
๑๙๒ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลรัษฎา ตำบลตลาดเหนือ ตำบลตลาดใหญ่ และตำบลวิชิต อำเภอเมืองภูเก็ต
จังหวัดภูเก็ต พ.ศ. ๒๕๑๙

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
พระราชกฤษฎีกานี้ให้มีอายุห้าปี

มาตรา ๔ 
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕ 
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้
อยู่ในท้องที่ตำบลรัษฎา ตำบลตลาดเหนือ ตำบลตลาดใหญ่ และตำบลวิชิต อำเภอเมืองภูเก็ต
จังหวัดภูเก็ต ภายในแนวเขตตามแผนที่ท้ายพระราชกฤษฎีกานี้

มาตรา ๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
หม่อมราชวงศ์เสนีย์  ปราโมช
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลรัษฎา
ตำบลตลาดเหนือ ตำบลตลาดใหญ่ และตำบลวิชิต อำเภอเมืองภูเก็ต จังหวัดภูเก็ต พ.ศ. ๒๕๑๙

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เพื่อกำหนดการใช้ประโยชน์ที่ดินในการพัฒนาและดำรงรักษาสภาพภูมิประเทศที่งดงามและมีคุณค่าในทางธรรมชาติ
ให้รับกับแผนพัฒนาการท่องเที่ยวในอนาคต เพื่อส่งเสริมการเศรษฐกิจ สังคม
สภาพแวดล้อมและการผังเมือง และเพื่อให้เจ้าหน้าที่มีอำนาจเข้าไปทำการสำรวจที่ดิน  จึงจำเป็นต้องตราพระราชกฤษฎีกานี้

นันติญา/พิมพ์
๑๘ ตุลาคม ๒๕๕๐
ฐิติพงษ์/ตรวจ
๒๒ ตุลาคม ๒๕๕๐

วิภา/ปรับปรุง
๑๕
กรกฎาคม ๒๕๕๘

[๑] ราชกิจจานุเบกษา
เล่ม ๙๓/ตอนที่ ๑๑๕/หน้า ๔๑๔/๒๘ กันยายน ๒๕๑๙